Τροποποιημένη πρόταση απόφασης του Συμβουλίου σχετικά με τη θέσπιση πολυετούς κοινοτικού προγράμματος παροχής κινήτρων για την εδραίωση της κοινωνίας των πληροφοριών στην Ευρώπη (κοινωνία των πληροφοριών) (1) (97/C 344/04) (Κείμενο που παρουσιάζει ενδιαφέρον για τον ΕΟΧ) COM(97) 460 τελικό - 96/0283(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 13 Οκτωβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

της πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η εδραίωση της κοινωνίας των πληροφοριών μπορεί, με την εισαγωγή μορφών οικονομικών, πολιτικών και κοινωνικών σχέσεων, να συμβάλει ώστε η Ευρωπαϊκή Κοινότητα να αντεπεξέλθει στις προκλήσεις του επόμενου αιώνα, ιδίως τη δημιουργία νέων θέσεων εργασίας, όπως αναφέρεται στο Λευκό Βιβλίο «Ανάπτυξη, ανταγωνιστικότητα και απασχόληση - Οι προκλήσεις και η αντιμετώπισή τους για την μετάβαση στον 21ο αιώνα» 7

ότι το Ευρωπαϊκό Συμβούλιο που συνήλθε στην Κέρκυρα, στις 24 και 25 Ιουνίου 1994, έλαβε γνώση των συστάσεων της ομάδας ανωτέρων στελεχών για την κοινωνία των πληροφοριών, όπως παρουσιάστηκε στην έκθεση «η Ευρώπη και η παγκόσμια κοινωνία των πληροφοριών», και η Επιτροπή συνέστησε σχέδιο δράσης αποτελούμενο από συγκεκριμένα μέτρα σε επίπεδο Κοινότητας και κρατών μελών 7

ότι το Ευρωπαϊκό Συμβούλιο που συνήλθε στη Φλωρεντία, στις 21 και 22 Ιουνίου 1996, υπογράμμισε το δυναμικό της κοινωνίας των πληροφοριών για την εκπαίδευση και την κατάρτιση, για την οργάνωση της εργασίας και τη δημιουργία απασχόλησης 7

ότι ο ρυθμός της προόδου για την ανάπτυξη της κοινωνίας των πληροφοριών εξαρτάται σε μεγάλο βαθμό από την ευαισθητοποίηση, κατανόηση και υποστήριξη εκ μέρους των πολιτών και του κοινού 7

ότι για την καθιέρωση της κοινωνίας των πληροφοριών απαιτείται, για κάθε πολίτη, εταιρεία ή δημόσιο οργανισμό και σε κάθε μέρος της Κοινότητας, διαθεσιμότητα των απαιτούμενων πληροφοριών κάθε είδους 7

ότι με την εδραίωση της κοινωνίας των πληροφοριών θα αναδιοργανωθεί σταδιακά ο χαρακτήρας και το περιεχόμενο της ανθρώπινης δραστηριότητας σε όλους τους τομείς, ενώ θα σημειωθούν σημαντικά διακλαδικά αποτελέσματα σε τομείς δραστηριοτήτων που έως τώρα ήταν ανεξάρτητοι μεταξύ τους 7

ότι κατά την εξέταση των απαραιτήτων μέτρων για την υλοποίηση της κοινωνίας των πληροφοριών θα πρέπει να συνεκτιμηθεί η οικονομική και κοινωνική συνοχή της Κοινότητας καθώς επίσης και η συνέχεια της λειτουργίας της εσωτερικής αγοράς 7

ότι για τον ορισμό των εν λόγω μέτρων απαιτούνται προκαταρκτικές αναλύσεις που θα στοχεύουν στην κατανόηση των διαφόρων πεδίων τα οποία ενδεχομένως να επηρεαστούν από κοινοτική δράση συναφή με την κοινωνία των πληροφοριών 7

ότι η πρώτη ενδιάμεση έκθεση της ομάδας εμπειρογνωμόνων υψηλού επιπέδου για τις κοινωνικές και τις κοινωνιακές πτυχές της κοινωνίας των πληροφοριών του Ιανουαρίου 1996 περιλάμβανε ορισμένες πρώτες σκέψεις εν όψει της κατάρτισης της τελικής έκθεσης 7

ότι στην πρώτη ετήσια έκθεση του forum της κοινωνίας των πληροφοριών προς την Ευρωπαϊκή Επιτροπή, τον Ιούνιο του 1996, συνιστάται η έναρξη εκ μέρους της Επιτροπής πρωτοβουλιών κοινοτικής κλίμακας για την ευαισθητοποίηση, προώθηση των πλέον κατάλληλων δράσεων για την προαγωγή βέλτιστων πρακτικών, προώθηση της χρήσης νέων τεχνολογιών, απόδοση ιδιαίτερης προσοχής στη διερεύνηση των οικονομικών και κοινωνικών επιπτώσεων στις κοινωνίες των πληροφοριών, καθώς και διασφάλιση ότι τα άτομα με ειδικές ανάγκες θα έχουν ισότιμη πρόσβαση στην κοινωνία των πληροφοριών 7

ότι η Ευρωπαϊκή Επιτροπή, στις 24 Ιουλίου 1996, υιοθέτησε το Πράσινο Βιβλίο με θέμα «Ζωή και εργασία στην κοινωνία των πληροφοριών: Πρώτα ο άνθρωπος». Το έγγραφο αυτό αποσκοπεί στην εμβάθυνση του πολιτικού, κοινωνικού διαλόγου και του διαλόγου των πολιτών για τις σημαντικότερες κοινωνικές και κοινωνιακές πτυχές της κοινωνίας των πληροφοριών. Υπό το πρίσμα των αντιδράσεων που θα εκφραστούν, η Επιτροπή θα υποβάλει προτάσεις για δράση εντός του 1997 7

ότι κατά την εξέταση των απαραίτητων μέτρων για την υλοποίηση της κοινωνίας των πληροφοριών θα πρέπει να συνεκτιμηθεί η παγκόσμια διάσταση της κοινωνίας των πληροφοριών 7

ότι κατά την Υπουργική Διάσκεψη της Ομάδας των επτά (G7) σχετικά με την κοινωνία των πληροφοριών και την ανάπτυξη, που έλαβε χώρα στο Midrand της Νότιας Αφρικής από 13 έως 15 Μαΐου 1996, αναγνώρισε ότι το «μοντέλο της κοινωνίας των πληροφορίων» θα πρέπει να ακολουθηθεί προς όφελος των αναπτυσσομένων χωρών, για την επίλυση των δικών τους αναγκών και προβλημάτων, για την υποστήριξη της αειφόρου ανάπτυξης τους, καθώς και για τις εξασφάλιση της αποτελεσματικής τους συμμετοχής στην αναδυόμενη παγκόσμια «δικτυωμένη οικονομία».

ότι στη διάσκεψη της Ρώμης, στις 30 και 31 Μαΐου 1996, αναγνωρίσθηκς ότι ένα από τα στοιχεία του πολιτικού διαλόγου μεταξύ της Ευρωπαϊκής Κοινότητας και των δώδεκα χωρών που συμμετέχουν στην Ευρωμεσογειακή συνεργασία, που άρχισε τον Νοέμβριο του 1995 με την διάσκεψη της Βαρκελώνης, είναι πράγματι η οικοδόμηση μιας γνήσια ανοικτής κοινωνίας των πληροφοριών στην περιοχή της Μεσογείου, από την οποία θα επωφεληθούν - ως προς την ανάπτυξη, την ανταγωνιστικότητα και την απασχόληση - χρήστες, βιομηχανίες και πάροχοι υπηρεσιών στον τομέα των τεχνολογιών πληροφοριών και επικοινωνιών 7

ότι κατά το δεύτερο forum της Ευρωπαϊκής Ένωσης και των χωρών της Κεντρικής και Ανατολικής Ευρώπης για την κοινωνία των πληροφοριών, που έλαβε χώρα στην Πράγα στις 12 και 13 Σεπτεμβρίου 1996, επιβεβαιώθηκε ότι τα θέματα που αφορούν την ανάπτυξη της κοινωνίας των πληροφοριών είναι ιδιαιτέρως σημαντικά για τις ευρωπαϊκές χώρες που αναδιαμορφώνουν τις οικονομίες τους και υπογραμμίστηκε η ανάγκη για ύπαρξη βημάτων για ανταλλαγή πληροφοριών και συζήτηση 7

ότι δεν θα πρέπει να σημειωθεί επανάληψη υφισταμένων δυνατοτήτων για δράση, π.χ. στα πεδία της έρευνας και της ανάπτυξης, τα διευρωπαϊκά δύκτυα, του περιεχομένου των πληροφοριών, της κοινωνικής πολιτικής και της τυποποίησης 7

ότι θα πρέπει να παρακολουθείται συνεχώς και συστηματικά η πρόοδος του προγράμματος 7 ότι κατά τη λήξη του προγράμματος θα πρέπει να συνταχθεί τελική αξιολόγηση των αποτελεσμάτων σε σύγκριση με τους στόχους που θέτει η παρούσα απόφαση 7

ότι είναι αναγκαίο να οριστεί η διάρκεια του προγράμματος 7

ότι, για την έγκριση της παρούσας απόφασης, η συνθήκη δεν παρέχει ρητές δυνατότητες από αυτές που ορίζονται στο άρθρο 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την παρούσα θεσπίζεται πρόγραμμα (κοινωνία των πληροφοριών) με τους ακόλουθους στόχους:

- αύξηση της ευαισθητοποίησης και κατανόησης εκ μέρους του κοινού, των δυνητικών επιπτώσεων από την κοινωνία των πληροφοριών και τις νέες εφαρμογές της,

- συμβολή στην εδραίωση της κοινωνίας των πληροφοριών στην Ευρώπη, με την προαγωγή της ευρύτερης πρόσβασης σε αυτήν και την εξοικείωση με τη χρήση νέων υπηρεσιών και εφαρμογών πληροφοριών,

- συνεκτίμηση και χρησιμοποίηση της παγκόσμιας διάστασης της κοινωνίας των πληροφοριών.

2. Το πρόγραμμα καλύπτει περίοδο από την 1η Ιανουαρίου 1997 έως τις 31 Δεκεμβρίου 2001.

3. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών και σύμφωνα με τις δημοσιονομικές προοπτικές.

4. Οι προβλεπόμενες δραστηριότητες είναι δράσεις διακλαδικού χαρακτήρα, συμπληρωματικές προς κοινοτικές δράσεις σε άλλα πεδία. Καμία από τις παραπάνω δράσεις δεν αποτελεί επανάληψη εργασιών που έχουν διεξαχθεί στα εν λόγα πεδία στα πλαίσια άλλων κοινοτικών προγραμμάτων.

Άρθρο 2

Με την επίτευξη των στόχων που αναφέρονται στο άρθρο 1 αναλαμβάνονται οι ακόλουθες δράσεις, με ευθύνη της Επιτροπής:

α) μέτρα για την αύξηση της ευαισθητοποίησης:

- διάδοση πληροφοριών και προώθηση δράσεων που στοχεύουν σε βελτιωμένη αντίληψη των δυνατοτήτων, οφελών και ενδεχομένων κινδύνων από την κοινωνία των πληροφοριών,

- συκέντρωση και προσδιορισμός των αναγκών πολιτών και χρηστών καθώς και παρακίνηση του ενδιαφέροντος της βιομηχανίας, ιδίως μικρών και μεσαίων επιχειρήσεωεν (ΜΜΕ) για την παροχή υπηρεσιών και εφαρμογών σε ανταπόκριση στις εν λόγω ανάγκες,

- επίδειξη δυνητικών επιπτώσεων της κοινωνίας των πληροφοριών σε περιφερειακό επίπεδο, προώθηση ανταλλαγής σχετικών πληροφοριών μεταξύ πόλεων και περιφερειών και προβολή στο ευρύ κοινό συγκεκριμένων έργων που εκτελούνται για την εξυπηρέτηση των αναγκών τους,

- οργάνωση και μετέπειτα παρακολούθηση των fora για την ανάπτυξη της κοινωνίας των πληροφοριών, παροχή συμβουλών στην Επιτροπή για την αντιμετώπιση των προκλήσεων 7

β) μέτρα που συμβάλλουν στην εδραίωση της κοινωνίας των πληροφοριών στην Ευρώπη:

- ανάλυση των τεχνικών, οικονομικών, κοινωνικών και κανονιστικών πτυχών, αποτίμηση των προκλήσεων που τίθενται κατά την μετάβαση προς την κοινωνία των πληροφοριών, καθώς και προσδιορισμός των απαραίτητων δράσεων για τη βελτιστοποίηση των κοινωνικοοικονομικών οφελών,

- εκτίμηση των δυνατοτήτων και των εμποδίων που ενδεχομένως αντιμετωπίζουν μειονεκτούσες κοινωνικές ομάδες καθώς και απομακρυσμένες και λιγότερο ευνοημένες περιφέρειες κατά την πρόσβαση και χρησιμοποίηση προϊόντων και υπηρεσιών της κοινωνίας των πληροφοριών 7 προσδιορισμός των κατάλληλων μέτρων για την υπερνίκηση των εν λόγω εμποδίων και την εκμετάλευση των σχετικών οφελών,

- ανάλυση των τρεχουσών πρωτοβουλιών σε ευρωπαϊκό και εθνικό επίπεδο όσον αφορά την παροχή εφαρμογών, που βασίζονται ειδικότερα σε μόνιμο κατάλογο έργων για την διευκόλυνση της ανάπτυξης της κοινωνίας των πληροφοριών,

- κατοχύρωση διαφάνειας, που βασίζεται ειδικότερα σε μόνιμο μητρώο, το οποίο αφορά τις εν εξελίξει πολιτικές και προγράμματα σε ευρωπαϊκό και εθνικό επίπεδο,

- συμβολή, βάσει προσδιορισμένων βέλτιστων προγραμμάτων και πρακτικών, στην ευρωπαϊκής κλίμακας χρησιμοποίηση επιτυχών παραδειγμάτων από πολιτικές, εργά και υπηρεσίες της κοινωνίας των πληροφοριών,

- προαγωγή της συνέργειας και συνεργασίας μεταξύ εν εξελίξει μελετών και δραστηριοτήτων σε ευρωπαϊκό και εθνικό επίπεδο,

- προσδιορισμός και αξιολόγηση των απαιτούμενων μηχανισμών χρηματοδότησης για την ανάπτυξη της κοινωνίας των πληροφοριών, ιδίως όσων είναι σε θέση να συμβάλλουν στην τόνωση εταιρικών κοινοπραξιών δημοσίου/ιδιωτικού τομέα για την ανάπτυξη εφαρμογών δημοσίου συμφέροντος,

- προσδιορισμός των εμποδίων στη λειτουργία της εσωτερικής αγοράς, στο πεδίο της κοινωνίας των πληροφοριών, και εξέταση μέτρων για την κατοχύρωση του συνόλου των δυνατοτήτων του τομέα χωρίς να τίθενται εμπόδια στην ανάπτυξή του,

- η δρομολόγηση δράσεων για την διασφάλιση των προτεραιοτήτων των ΜΜΕ, καθώς και αναφορικά με τα εμπόδια που επηρεάζουν τη χρήση τεχνολογιών πληροφοριών εκ μέρους των ΜΜΕ, σε στενή συνεργασία με τις προσπάθειες της Επιτροπής για δραστηριοποίηση διαφορετικών ομάδων χρηστών των τεχνολογιών πληροφοριών και επικοινωνιών 7

γ) μέτρα για την εξέταση και χρησιμοποίηση τις παγκόσμιας διάστασης της κοινωνίας των πληροφοριών:

- βελτίωση της ανάδειξης της παγκόσμιας διάστασης της κοινωνίας των πληροφοριών, ειδικότερα μέσω μητρώου πρωτοβουλιών που αναλαμβάνονται παγκοσμίως, ανταλλαγής πληροφοριών με τρίτες χώρες, ιδιαιτέρως με αναπτυσσόμενες, καθώς και με τη συνεργασία κατά την κατάρτηση δράσεων επίδειξης, είτε διμερώς είτε με διεθνείς οργανισμούς.

Άρθρο 3

Κατά την εκτέλεση των στόχων που περιγράφονται στο άρθρο 1, καθώς και των δράσεων που ορίζονται στο άρθρο 2, η Επιτροπή μπορεί να χρησιμοποιήσει οποιοδήποτε συναφές μέσο και ειδικότερα:

- την ανάθεση συμβάσεων για την εκτέλεση καθηκόντων σχετικά με αναλύσεις, μελέτες διερεύνησης, λεπτομερείς μελέτες ειδικών πεδιών, πραγματοποίηση δράσεων επίδειξης, καθώς και για το συντονισμό, την αξιολόγηση και την συγχρηματοδότηση δράσεων,

- την οργάνωση, συμμετοχή και χορήγηση υποστήριξης για συνεδριάσεις εμπειρογνωμόνων, διασκέψεις, διαβουλεύσεις ατόμων ή ομάδων με κοινά συμφέροντα, σεμινάρια, δημοσίευση και διάδοση πληροφοριών,

- η συμβολή σε δραστηριότητες διεθνών οργανισμών σχετικά με την κοινωνία των πληροφοριών, και ιδίως σε όσες στοχεύουν στην ενθάρρυνση της πρόσβασης των αναπτυσσομένων χωρών στο δυναμικό της κοινωνίας των πληροφοριών.

Άρθρο 4

1. Η Επιτροπή είναι υπεύθυνη για την υλοποίηση του προγράμματος.

2. Η Επιτροπή επικουρείται από μια επιτροπή συμβουλευτικού χαρακτήρα που αποτελείται από εκπροσώπους των κράτων μελών και προεδρεύεται από εκπρόσωπο της Επιτροπής.

Ο εκπρόσωπος της Επιτροπής υποβάλλει στη συμβουλευτική επιτροπή σχέδιο των μέτρων που πρέπει να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό σε προθεσμία που ορίζεται από τον πρόεδρο ανάλογα με τον επείγοντα χαρακτήρα του ζητήματος με ψηφοφορία, εάν χρειαστεί.

Η γνώμη καταχωρείται στα πρακτικά 7 εξάλλου, κάθε κράτος μέλος έχει το δικαίωμα να ζητήσει να καταχωρηθεί στα πρακτικά η θέση του.

Η Επιτροπή λαμβάνει ιδιαιτέρως υπόψη τη γνώμη της συμβουλευτικής επιτροπής. Πληροφορεί τη συμβουλευτική επιτροπή με ποιον τρόπο έλαβε υπόψη τη γνώμη της.

Άρθρο 5

Η διαδικασία που προβλέπεται στο άρθρο 4 παράγραφος 2 εφαρμόζεται για:

- την έγκριση του προγράμματος εργασίας,

- τα κριτήρια και το περιεχόμενο των προσκλήσεων για υποβολή προτάσεων,

- την αξιολόγηση των σχεδίων που προτείνονται στο πλαίσιο προσκλήσεων για υποβολή προτάσεων για κοινοτική χρηματοδότηση και το υπολογιζόμενο ποσό κοινοτικής συνεισφοράς για κάθε σχέδιο, εάν η συνεισφορά αυτή είναι τουλάχιστον 500 000 Ecu,

- τα μέτρα για την αξιολόγηση του προγράμματος,

- τη συμμετοχή, σε οποιοδήποτε σχέδιο φορέων από τρίτες χώρες και διεθνείς οργανισμούς.

Άρθρο 6

1. Με τη συμπλήρωση των πρώτων δύο ετών του προγράμματος η Επιτροπή θα υποβάλει προς το Ευρωπαϊκό Κοινοβούλιο και το Συμβούλιο ενδιάμεση έκθεση αξιολόγησης των δραστηριοτήτων που έχουν δρομολογηθεί και των αποτελεσμάτων που θα έχουν επιτευχθεί. Με την ολοκλήρωση του προγράμματος η Επιτροπή υποβάλλει στο Ευρωπαϊκό Κοινοβούλιο και το Σμυβούλιο έκθεση αξιολόγησης επί των αποτελεσμάτων που έχουν επιτευχθεί με την εφαρμογή των δράσεων που αναφέρονται στο άρθρο 2.

2. Θα ληφθούν μέτρα για την παρακολούθηση της αποτελεσματικότητας των μέχρι στιγμής δαπανών που αφορούν προσπάθειες για την εδραίωση της κοινωνίας των πληροφοριών στην Ευρώπη έτσι ώστε να εξασφαλίζεται η βέλτιστη χρήση των κοινοτικών πόρων στα μελλοντικά προγράμματα.

3. Τα αποτελέσματα των μέτρων παρακολούθησης τίθενται στη διάθεση της συμβουλευτικής επιτροπής του άρθρου 4 παράγραφος 2.

Άρθρο 7

Η παρούσα απόφαση απευθύνεται στα κράτη μέλη.

(1) ΕΕ C 51 της 21. 2. 1997, σ. 12.